ส่งผู้ชุมนุมกลุ่มพีมูฟ’ กลับบ้าน ยืนยันว่าจะทำให้ประชาชนทุกคนมีวิถีชีวิตที่ดีขึ้น หลุดพ้นจากเส้นแบ่งความยากจน
นายอนุชา นาคาศัย รัฐมนตรีประจำสำนักนายกรัฐมนตรี ในฐานะประธานอนุกรรมการแก้ไขปัญหาของขบวนการประชาชนเพื่อสังคมที่เป็นธรรม (พีมูฟ) เดินทางมาพบกลุ่มผู้ชุมนุม  ณ บริเวณด้านหน้าทำเนียบรัฐบาล เพื่อส่งกลุ่มผู้ชุมนุมขึ้นรถกลับบ้าน รัฐมนตรีประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี มีความเป็นห่วงจึงได้มอบหมายให้ตนเองมาแก้ปัญหาของประชาชน ซึ่งขอยืนยันว่าจะทำให้ประชาชนทุกคนมีวิถีชีวิตที่ดีขึ้นและหลุดพ้นจากเส้นแบ่งความยากจนนอกจากนี้ นายอนุชา ยังกล่าวอีกว่า สำนักปลัดสำนักนายกรัฐมนตรี (สปน.)  ได้จัดรถบัสจำนวน 3 คัน เพื่อส่งกลุ่มผู้ชุมนุมเดินทางกลับยังภูมิลำเนา แบ่งเป็นภาคใต้ 2 คัน จังหวัดเพชรบุรีอีก 1 คัน ส่วนที่เหลือจัดเป็นรถตู้ส่งที่สถานีขนส่งหมอชิต ให้เดินทางกลับไปยังภาคเหนือและภาคตะวันออกเฉียงเหนือต่อไป